Diari Oficial de la Generalitat Valenciana


Sumari del DOGV 5516, del 21-05-2007 (2007/6038)

RESOLUCIÓ de 9 de maig de 2007, de la directora general de Justícia, per la qual es convoca la constitució de borses de treball, per a la provisió temporal de llocs dels cossos de metges forenses, gestió processal i administrativa, tramitació processal i administrativa i d'auxili judicial, de l'administració de justícia de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5516

Data del DOGV
:   21-05-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/6038


Data del document
:   09-05-2007

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Descriptors 

:   * medicina forense
    * procediment judicial
    * treball temporal
    * administració regional
    * professió administrativa
    * concurs administratiu


L'Orde de 20 de juliol de 2006 (DOGV núm. 5317, de 3 d'agost de 2006) de la conselleria de Justícia, Interior i Administracions Publiques, sobre selecció i nomenament de funcionaris interins per a cobrir llocs dels cossos de metges forenses, gestió processal i administrativa, tramitació processal i administrativa i auxili judicial, de l'administració de Justícia a la Comunitat Valenciana, estableix el procediment per a la formació de borses de treball per a cobrir temporalment llocs de les plantilles dels òrgans judicials, fiscalies, instituts de Medicina Legal, unitats administratives i la resta de serveis de l'administració de Justícia.
D'acord amb l'article 5 de l'esmentada Orde, la constitució de les borses correspon a la Direcció General de Justícia, mitjançant una resolució publicada en el Diari Oficial de la Comunitat Valenciana.
En conseqüència, prèvia negociació amb les organitzacions sindicals integrants de la Mesa Sectorial de Justícia, es convoca la constitució de les esmentades borses de treball d'acord amb les següents:
Bases
Primera. Convocatòria
Es convoca el procés per a la constitució de les borses de treball, per al nomenament de funcionaris interins en els òrgans de l'administració de justícia a la Comunitat Valenciana que, amb caràcter provincial, tindran el nombre màxim d'integrants següents:
RESOLUCIÓ de 9 de maig de 2007, de la directora general de Justícia, per la qual es convoca la constitució de borses de treball, per a la provisió temporal de llocs dels cossos de metges forenses, gestió processal i administrativa, tramitació processal i administrativa i d'auxili judicial, de l'administració de justícia de la Comunitat Valenciana. [2007/6038]Conselleria de Justícia, Interior
i Administracions PúbliquesEls llocs reservats per a discapacitats seran coberts pels qui tinguen la condició legal de persones amb discapacitat de grau igual o superior al 33%, sempre que acrediten l'indicat grau de discapacitat i la compatibilitat funcional amb l'exercici de les tasques que corresponen al Cos de la borsa a què opten.
Els llocs no coberts per l'esmentada quota s'incorporaran al general.
Segona. Requisits dels aspirants
Per a concórrer a les borses de treball els aspirants han de reunir, a la finalització del termini de presentació de sol·licituds, els requisits següents:
1. Ser espanyol, major d'edat i no excedir l'edat establida per a la jubilació.
2. Trobar-se en possessió, o en condicions perquè els puga ser expedida, la titulació següent:
Metges forenses: llicenciatura en Medicina.
- Cos de Gestió Processal i Administrativa: diplomat universitari, enginyer tècnic, arquitecte tècnic o equivalent.
- Cos de Tramitació Processal i Administrativa: títol de batxiller o equivalent.
- Cos d'Auxili Judicial: títol de graduat en ensenyament secundari obligatori o equivalent.
3. No haver sigut condemnat, ni estar processat, ni inculpat per delicte dolós, llevat que s'haguera obtingut la rehabilitació o haguera recaigut en la causa interlocutòria de sobreseïment.
4. No trobar-se inhabilitat per a l'exercici de les funcions públiques.
5. No haver sigut separat, mitjançant procediment disciplinari, d'un Cos de l'Estat, de les comunitats autònomes o de les administracions locals, ni suspés per a l'exercici de funcions públiques, en via disciplinària o judicial, llevat que haguera sigut degudament rehabilitat.
6. No patir defecte físic o malaltia que l'incapacite per a l'exercici del lloc.
7. Residir en algun municipi de la Comunitat Valenciana.
8. No haver sigut exclòs de l'anterior borsa de treball de personal de l'administració de justícia, per alguna de les causes assenyalades en l'article 15.2, apartats 1, 2 i 3, de l'Orde de l'11 de juny de 2002.
9. Les persones que opten a la borsa de treball de Gestió Processal i Administrativa hauran d'acreditar tindre coneixements d'informàtica, i les persones que opten a la borsa de treball de Tramitació Processal i Administrativa hauran d'acreditar tindre coneixements de mecanografia i informàtica. Els coneixements d'informàtica hauran d'estar referits a tractaments de texts. S'exceptuen d'aquest requisit els qui acrediten haver treballat com a interí en els cossos d'Oficials i Auxiliars, prevists en l'anterior redacció de la Llei Orgànica 6/1985, de l'1 de juliol, del Poder Judicial.
Tercera. Sol·licituds
1. Les persones interessades, que complisquen els requisits establits en la base segona, presentaran sol·licitud ajustada al model que s'acompanya com a annex I per als cossos de Gestió Processal i Administrativa, Tramitació Processal i Administrativa i Auxili Judicial, i sol·licitud ajustada al model que s'acompanya com a annex II, per al Cos de Metges Forenses, en el termini de 20 dies naturals, des de la seua publicació en el DOCV, dirigida a la Direcció General de Justícia.
2. Els qui estiguen exercint funcions com a interí en l'administració de justícia, tant a l'inici del termini de presentació de sol·licituds com al seu acabament, també hauran de presentar sol·licitud, si desitgen ser inclosos en les borses de treball, així com la documentació indicada en la base quarta.
3. Les instàncies hauran de presentar-se en qualsevol dels registres següents:
- Direcció General de Justícia, carrer Historiador Chabàs, 2 46404 València.
- Direcció General de Justícia, carrer Rambla Méndez Núñez, 41-2ª planta 03247 Alacant.
- Direcció General de Justícia, carrer Major, 76 12107 Castelló.
També podran remetre's per qualsevol de les modalitats establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. En el supòsit de tramesa d'instàncies a través de les oficines de correus, aquestes hauran de presentar-se en sobre obert per a ser datades i segellades pel funcionari de correus abans de ser certificades. Els participants enviaran la instància que continga el segell de l'oficina de correus, sense que puga admetre's, passat el termini de presentació d'instàncies, aquella que no complisca aquest requisit.
En cas de presentar-se a més d'una borsa, i davant de la possibilitat de quedar-ne inclòs en més d'una, a la instància s'ha de prioritzar la borsa a què desitjaria pertànyer.
Quarta. Documentació a aportar
Les sol·licituds hauran d'anar acompanyades d'originals o fotocòpies acarades de la documentació següent:
A. Autobaremació
1. Per als cossos de Gestió Processal i Administrativa, Tramitació Processal i Administrativa i Auxili Judicial, s'haurà de presentar una autobaremació per cada Cos a què s'opte, segons model que s'acompanya com a annex V.
2. Per al cossos de Metges Forenses s'haurà de presentar una autobaremació, segons model que s'acompanya com a annex VI.
B. Acreditació dels requisits
1. Fotocòpia acarada amb el Document Nacional d'Identitat.
2. Fotocòpia acarada amb la titulació necessària per a ser nomenat funcionari interí en el Cos corresponent.
3. Certificat d'empadronament o residència en algun municipi de la Comunitat Valenciana.
4. Les persones que concórreguen a la quota de discapacitats hauran d'aportar necessàriament els certificats següents:
- Certificat acreditatiu de la discapacitat, en què s'indique el grau d'aquesta.
- Certificat acreditatiu de la compatibilitat funcional per a l'exercici de les tasca que corresponguen al Cos de la borsa a què opten.
5. Les persones que opten a les borses de treball de Gestió Processal i Administrativa acreditaran els coneixements informàtics, mitjançant certificat acreditatiu d'haver realitzat cursos de tractament de texts, i els qui opten a la borsa de Tramitació Processal i Administrativa, hauran d'acreditar de la mateixa manera els coneixements d'informàtica i, a més, haver realitzat cursos de mecanografia.
S'exceptuen de presentar aquest certificat aquells que acrediten haver treballat com a interins en els cossos de Gestió Processal i Administrativa i Tramitació Processal i Administrativa o en el d'Oficials i Auxiliars, prevists en l'anterior redacció de la Llei Orgànica 6/85, de l'1 de juliol, del Poder Judicial, i haurà d'indicar aquesta circumstància a la instància.
C. Acreditació dels mèrits
a) Mèrits de caràcter general, per a totes les borses de treball
1. Serveis en l'administració de justícia
Els serveis prestats com a interins en òrgans judicials a la Comunitat Valenciana, des de l'1 de gener de 1997, s'hauran d'indicar a la instància, però no caldrà la seua acreditació documental.
Per a acreditar els serveis prestats amb anterioritat a l'1 de gener de 1997 o en òrgans judicials radicats fora de la Comunitat Valenciana, s'aportarà certificat del fiscal en cap, secretari judicial o cap d'organisme corresponent, segons model que s'acompanya com a annex III.
2. Serveis prestats en una altra administració pública.
Per a acreditar aquests serveis s'aportarà certificat expedit per funcionari competent, segons model que s'acompanya com a annex IV.
3. Haver aprovat algun exercici de l'última oposició, convocada per a l'accés al Cos a la borsa del qual s'insta o el seu equivalent, segons l'anterior denominació, no haurà d'acreditar-se, si bé ha de fer-se constar a la instància per a ser considerat com a mèrit.
4. Certificat expedit per la Junta Qualificadora de Coneixements de València o títol homologat, segons l'Orde de 16 d'agost de 1994, de la conselleria d'Educació i Ciència, modificada per l'Orde de 22 de desembre de 1995, i l'Orde de 24 de juny de 1999, de la conselleria de Cultura Educació i Ciència, sobre certificats oficials de coneixements de valencià.
5. Coneixements d'informàtica
Per a acreditar com a mèrit el coneixement d'informàtica, hauran de presentar certificats acreditatius d'haver realitzat cursos de tractament de texts, expedits per una administració pública competent, amb la indicació del nombre d'hores del curs.
b) Mèrits específics per a cada borsa de treball:
S'acreditaran mitjançant els certificats o títols acreditatius corresponents, i s'hauran de presentar originals o fotocòpies degudament compulsades.
Cinquena. Tramitació
Finalitzat el termini de presentació d'instàncies, la Direcció General de Justícia procedirà a la realització dels tràmits següents:
1. Es desestimaran d'ofici les sol·licituds presentades fora de termini, que no s'ajusten al model o no aporten la documentació acreditativa de reunir els requisits que s'hi exigeixen.
2. S'avaluaran els mèrits acreditats segons el barem contingut en l'Orde de 20 de juliol de 2006, de la conselleria de Justícia, Interior i Administracions Públiques.
Els mèrits o circumstàncies no al·legats a la instància, i/o no acreditats, no es tindran en compte a l'hora de la seua baremació.
3. La Comissió Mixta d'Estudi de Discapacitats, si hi cal, avaluarà la capacitat de les persones que, amb la condició legal de discapacitat, participen en la convocatòria, i podrà citar, si escau, els interessats per a realitzar la pertinent revisió que acredite la compatibilitat amb les funcions a exercir als llocs de treball a què opten.
4. Els aspirants s'ordenaran d'acord amb la puntuació obtinguda. En cas d'empat, primarà la puntuació obtinguda en cada apartat del barem, començant pel primer. Si persisteix l'empat, es dirimirà amb el criteri de prioritat alfabètica, començant per la lletra corresponent a l'última oferta d'ocupació per als cossos de l'administració de justícia.
Sisena. Constitució i publicació de les borses
1. Una vegada avaluats els mèrits, la Direcció General de Justícia procedirà a constituir provisionalment les borses de treball del personal seleccionat que, degudament ordenades, seran remeses per a la seua exposició pública al Tribunal Superior de Justícia i es comunicarà a les organitzacions sindicals. També s'exposaran a la Direcció General de Justícia d'Alacant, Castelló i València. Així mateix, es publicaran en la pàgina web de la Generalitat Valenciana (adreça: www.gva.es).
2. Les persones interessades tindran un termini de 10 dies per a reclamar sobre qualsevol de les dades contingudes a les llistes, davant de la Direcció General de Justícia, segons el model que s'acompanya com a annex VII.
3. Resoltes les reclamacions, es publicaran les borses definitives seguint el mateix procediment que per a la resolució provisional.
Setena. Recursos
Contra la present Resolució, que posa fi a la via administrativa, es podrà interposar recurs contenciós administratiu davant dels jutjats contenciosos administratius de València, en un termini de dos mesos, comptadors des de l'endemà de la seua publicació, conforme amb el que disposen els articles 8.2, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici de la interposició de recurs potestatiu de reposició, davant de la Direcció General de Justícia, en el termini d'un mes, comptador a partir de l'endemà a la seua publicació, conforme el que disposen els articles 116 i 117 de la Llei 4/1999, de 13 de gener, de modificació de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
València, 9 de maig de 2007. La directora general de Justícia: Patricia Montagud Alario.